Արևելյան Ֆինլանդիայի համալսարան

Արևելյան Ֆինլանդիայի համալսարան (ֆիններեն՝  Itä-Suomen yliopisto, շվեդերեն՝ Östra Finlands universitet, անգլ.՝ University of Eastern Finland, UEF), գտնվում է Ֆինլանդիայի արևելքում։ Մասնաճյուղեր ունի Յոենսուում, Կուոպիոյում (մինչև 2018 թվականը՝ Սավոնլինայում)։


== Պատմություն ==
Համալսարանը ձևավորվել է 2010 թվականի հունվարի 1-ին Կուոփիո և Յոենսու Համալսարանները միավորելու շնորհիվ։
2012 թվականի նոյեմբերին համալսարանը սկանդալի մեջ է ներքաշվում համալսարանի կողմից մի շարք բժշկական դեղորայքների բաղադրության մեջ վիտամին D-ի հետազոտություն իրականացնելու հետևանքով։
2015 թվականին 7-9 միլիոն եվրոյով պետական ֆինանսավորման կրճատման հետևանքով համալսարանի տնօրինությունը վերանայում է 200 անձնակազմի կրճատման հարցը, որի արդյունքում 2016 թվականի մայիս-հունիս ամիսներին համալսարանի 54 աշխատակիցներ հեռացվում են աշխատանքից։


== Ուսուցում ==
Համալսարանն ունի ընդամենը 4 մեծ ֆալուլտետներ՝ Փիլիսոփայության ֆակուլտետ, Բնագիտության և անտառային գործի ֆակուլտետ, Առողջության մասին գիտությունների ֆակուլտետ, Բիզնեսի և հասարակական գիտությունների ֆակուլտետ, որտեղ ուսուցանումն իրականացվում է ավելի քան 100 մասնագիտություններով։ Արևելյան Ֆինլանդիայի համալսարանի ամենաուժեղ կողմերն են անտառտնտեսության և շրջապատող միջավայրի, առողջապահության ուսումնասիրությունները, նոր տեխնոլոգիաների և նյութերի մշակումները, անգլիական բանասիրությունը։ Բացի այդ, համալսարանը առաջատար դիրքեր է զբաղեցնում Ռուսաստանի մասին գիտելիքների և որոշ ոլորտներում ուսուցիչների վերապատրաստման լայն շրջանակում։


=== Փիլիսոփայության ֆակուլտետ ===
Գտնվում է Յոենսուուի մասնաշենքում (մինչև 2018 թվականը մանկավարժական բաժինը գործում է Սավոնլինայում, որից հետո գրադարանի հետ ամբողջությամբ կտեղափոխվեն Յոենսուուի)։ Կազմված է մի քանի ինստիտուտներից՝

Հումանիտար գիտությունների ինստիտուտ (անգլ.՝ School of Humanities) ֆիննական լեզվի և մշակույթի (անգլ.՝ Finnish Language and Cultural Research) և օտար լեզուների ու թարգմանությունների ուսումնասիրությունների բաժիններով (անգլ.՝ Foreign Languages and Translation Studies);
Մանկավարժության և հոգեբանության ինստիտուտ (անգլ.՝ School of Educational Sciences and Psychology) մեծահասակների ուսուցման և կրթության (անգլ.՝ Education and Adult Education), կարիերայի պլանավորման (անգլ.՝ Career Counselling), հատուկ կրթրության (անգլ.՝ Special Education) և հոգեբանության (անգլ.՝ Psychology) բաժիններով;
Կիրառական մանկավարժական հետազոտությունների և ուսուցիչների որակավորման բարձրացման ինստիտուտ (անգլ.՝ School of Applied Educational Science and Teacher Education)
Աստվածաբանության ինստիտուտ (անգլ.՝ School of Theology) արևմտյան աստվածաբանության (անգլ.՝ Western Theology) և ուղղափառ աստվածաբանության (անգլ.՝ Orthodox Theology) բաժիններով։Բացի այդ ֆակուլտետն ընդգրկում է Յոենսուուի և Սավոնլինայի տեղական հանրակրթական դպրոցներում մանկավարժական պրակտիկայի երկու հիմունքներ («Նորմաալիկոուլութ» (ֆիններեն՝ Joensuun normaalikoulu, ֆիններեն՝ Savonlinnan normaalikoulu), որտեղ իրականացվում են ուսանողների պրակտիկան և մանկավարժական հետազոտությունները։


== Համբավ ==
2012 թվականին համալսարանը QS համալսարանների համաշխարհային վարկանիշում զբաղեցրեց 302-րդ հորիզոնականը, ինչպես նաև ըստ Times Higher Education-ի՝ ընդգրկվեց աշխարհի համալսարանների ցուցակի չորրորդ հարյուրյակի առաջին կեսում՝ եզրափակելով Եվրոպայի ամենավարկանիշային հարյուրավոր համալսարանների ցանկը։ 2013 թվականին հեղինակավոր բրիտանական QS Quacquarelli Symonds կազմակերպության վարկանիշում համալսարանը զբաղեցրեց 291-րդը աշխարհի լավագույն համալսարանների շարքում։


== Միջազգային գործունեություն ==
Սպասվում է, որ համապատասխան համաձայնության ստորագրումից հետո, 2013 թվականից համալսարանը կրթական ծառայություններ կիրականացնի Ղազախստանում, որն իր մեծ ներառում է երկամյա մագիստրոսական ծրագիր բիոէներգիայի և տեխնոլոգիայի ոլորտներում։ Ըստ ծրագրի կուսուցանվեն 20 ղազախական ուսանողներ, իսկ ուսուցման մի մասը կանցնի Ֆինլանդիայում ։


== Ծանոթագրություններ ==


== Հղումներ ==
Արևելյան Ֆինլանդիայի համալսարանի պաշտոնական կայք Archived 2013-03-01 at the Wayback Machine. (ֆին.) (անգլ.) (ռուս.)